กลุ่ม MEDIA เม็ดเงินโฆษณาเดือนพ.ค.หดชู 2 หุ้น Top pick กลุ่มแกร่งสวนทางธุรกิจ
กลุ่ม Media บรรยกาศการลงทุนหุ้นยังไม่สดใส เม็ดเงินโฆษณาเดือน พ.ค.59 หดตัวต่อเนื่อง -8% เทียบช่วงเดียวกันของปีก่อนรวม 5 เดือนปี 59 หดตัว -9% เทียบช่วงเดียวกันของปีก่อนและดัชนีความเชื่อมั่นผู้บริโภคลดลงต่อเนื่องทำจุดต่ำสุดในรอบ 8 เดือน
22 มิ.ย. 2559

บล.โนมูระ พัฒนสิน ระบุในบทวิเคราะห์วันนี้ (22 มิ.ย.) ว่า บรรยกาศการลงทุนหุ้นกลุ่ม Media ยังไม่สดใส เม็ดเงินโฆษณาเดือน พ.ค.59 หดตัวต่อเนื่อง -8% เทียบช่วงเดียวกันของปีก่อนรวม 5 เดือนปี 59 หดตัว -9% เทียบช่วงเดียวกันของปีก่อนและดัชนีความเชื่อมั่นผู้บริโภคลดลงต่อเนื่องทำจุดต่ำสุดในรอบ 8 เดือน
คงคำแนะนำ NEUTRAL แต่อย่างไรก็ตาม การรับชมทีวีดิจิทัลช่องใหม่มีแนวโน้มขยายตัวต่อเนื่อง ล่าสุดเดือน พ.ค.59 มีสัดส่วน 45% ของผู้ชมฟรีทีวีทั่วประเทศ และช่อง Workpoint TV ยังคงเป็นทีวีดิจิทัลช่องใหม่ที่มีเรทติ้งเติบโตโดดเด่นที่สุด
ขณะที่ยอด Box office ภาพยนตร์งวดไตรมาส 2/59 มีแนวโน้มสูงกว่าคาดจากการกระจายตัวความนิยมของหน้าหนังค่อนข้างดี ยังคงเลือก WORK (BUY TP 45 บาท) และ TVT (BUY TP 3 บาท) เป็นหุ้น Top pick ของกลุ่มฯ